ILM อวดกำไร Q3 โตกว่า 1 เท่าตัว รับรายได้ขาย-บริการเพิ่ม
ILM รายได้ขาย-รายได้ให้เช่าและบริการเพิ่ม ดันกำไรไตรมาส 3/65 โต 173% แตะ 152 ลบ.
ILM รายได้ขาย-รายได้ให้เช่าและบริการเพิ่ม ดันกำไรไตรมาส 3/65 โต 173% แตะ 152 ลบ.
7 พ.ย. 2565

บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทมีรายได้จากการขาย อยู่ที่ 2,017.3 ล้านบาท เพิ่มขึ้น 283.2 ล้านบาท หรือเพิ่มขึ้น 16.3% จากงวดเดียวกันของปีก่อน ที่มีรายได้ 1,734.1 ล้านบาท เนื่องจากในปีก่อนหน้ามีมาตรการล็อกดาวน์ นอกจากนี้รายได้จากการให้เช่าและบริการ อยู่ที่ 170.5 ล้านบาท เพิ่มขึ้น 74.4 ล้านบาท หรือ 77.4% จากงวดเดียวกันของปีก่อน ที่อยู่ 96.1 ล้านบาท โดยรายได้จากการให้เช่าและบริการในไตรมาส 3/65 ทำสถิติสูงสุดใหม่ติดต่อกัน 3 ไตรมาส เนื่องจากบริษัททยอยรับรู้รายได้จากผู้เช่าใหม่เพิ่มขึ้น ตั้งแต่ช่วงต้นปี 65 รวมถึงไม่มีการให้ส่วนลดค่าเช่ากับผู้เช่าพื้นที่ในช่วงเวลาที่มีการล็อกดาวน์เหมือนในปีก่อนหน้า